Anexă

la Hotărârea Curții de Conturi

 nr.52 din 19 septembrie 2022

****

**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr. 69, tel.: (+373-22) 266-002, fax: (+373-22) 266-100 [**www.ccrm.md**](http://www.ccrm.md); e-mail: **ccrm@ccrm.md** |

**RAPORTUL**

**auditului asupra rapoartelor financiare consolidate ale UAT mun. Chișinău încheiate la 31 decembrie 2020 *(UAT/bugetul de nivelul II)***

1. **OPINIE CONTRARĂ**

Am auditat rapoartele financiare consolidate ale UAT mun. Chișinău pentru exercițiul încheiat la 31 decembrie 2020, care cuprind Bilanțul contabil, Raportul privind veniturile și cheltuielile, Raportul privind fluxul mijloacelor bănești, Raportul privind executarea bugetului, Raportul narativ privind executarea bugetului, inclusiv un sumar al politicilor contabile semnificative. În opinia noastră, ținând cont de semnificația aspectelor descrise în secțiunea *Baza pentru opinia contrară*, rapoartele financiare consolidate ***nu prezintă o imagine corectă și fidelă*** în conformitate cu cadrul de raportare financiară aplicabil[[1]](#footnote-1).

1. **BAZA PENTRU OPINIA CONTRARĂ**

***2.1.*** *Majorarea valorii contului 311 „Clădiri” cu cel puțin* ***4.123,32 mil.lei****, determinată de:*

* *majorarea cu**4.517,87 mil.lei, ca urmare a: (1) neexcluderii din evidența contabilă de către Direcția generală locativ-comunală și amenajare (DGLCA) a apartamentelor privatizate și a încăperilor comune din blocurile de locuințe care au statut de proprietate comună în condominiu potrivit prevederilor art. 5 și art. 6 din Legea nr. 913 din 30.03.2000[[2]](#footnote-2) (4.513,43 mil.lei); (2) înregistrării duble de către DGLCA a capitalizării lucrărilor de reparații capitale executate în anul 2020 (1,57 mil.lei); (3) reflectării în evidența contabilă de către Direcția educație, tineret și sport (DETS) Botanica și DETS Rîșcani a 2 imobile proprietate privată[[3]](#footnote-3) cu suprafața totală de 1792,8 m2 (2,87 mil.lei);*
* *diminuarea cu 394,55 mil.lei, ca urmare a: (1) subevaluării a 94 bunuri imobile cu suprafața totală de 56.324,4 m2 (196,41 mil.lei); (2) neînregistrării investițiilor efectuate de partenerul privat în cadrul realizării contractelor de parteneriat public-privat (PPP) (circa 159,0 mil.lei[[4]](#footnote-4)); (3) neînregistrării de către DGLCA a 1124 apartamente neprivatizate (cel puțin 37,29 mil.lei[[5]](#footnote-5)); (4) necapitalizării lucrărilor de reparații capitale (reflectate ca reparații curente) efectuate la clădirile gestionate de instituțiile subordonate (1,85 mil.lei[[6]](#footnote-6)).*

*Totodată, auditul este limitat în evaluarea valorii a 153 de bunuri imobile cu suprafața totală de 81.714,6 m2, transmise în locațiune de către mun. Chișinău și neînregistrate în evidența contabilă, astfel diminuându-se valoarea contului 311 „Clădiri”.*

***2.2.*** *Diminuarea valorii contului 313 „Instalații de transmisie” cu circa* ***3.161,82 mil.lei****, datorită: (1)* *necontabilizării valorii infrastructurii tehnico-edilitare aferente sistemului public de alimentare cu apă și de canalizare cu lungimea de circa 6095 km (2.902,02 mil.lei*[[7]](#footnote-7)*); (2) neînregistrării în evidența contabilă a valorii rețelelor electrice de iluminat și a sistemelor de semafoare (183,2 mil.lei); (3) necontabilizării valorii rețelelor de gaze naturale gestionate de Întreprinderea municipală (ÎM) „Direcția construcții capitale” (76,6 mil.lei). De asemenea,* ***APL mun. Chișinău*** *nu a asigurat inventarierea și preluarea la evidență a rețelelor de gaze naturale fără stăpân din mun. Chișinău, cu lungimea de circa* ***526,3 km****[[8]](#footnote-8)****,*** *fapt care a limitat auditul la stabilirea valorii acestora, care urma a fi înregistrată în evidența contabilă.*

***2.3.*** *Diminuarea valorii contului 318 „Alte mijloace fixe” cu cel puțin* ***3.121,78 mil.lei****, datorită neînregistrării valorii plantațiilor multianuale mature de pe 2475 ha[[9]](#footnote-9).*

***2.4.*** *Diminuarea valorii contului 312 „Construcții speciale” cu cel puțin* ***2.323,73 mil.lei,*** *datorită: (1) neînregistrării investițiilor efectuate de către partenerul privat în cadrul realizării contractului de PPP (18,84 mil.lei[[10]](#footnote-10)); (2) neînregistrării în evidența contabilă de către Direcția generală transport public și căi de comunicare (DGTPCC) a 20 de pasaje subterane, poduri, străzi, stradele, etc. (2.106,39 mil.lei); (3) necapitalizării lucrărilor de reparație capitală a drumurilor (180,01 mil.lei) și a serviciilor de amenajare a scuarelor și parcurilor (18,49 mil.lei[[11]](#footnote-11)), reflectate ca cheltuieli de reparație curentă.*

***2.5.*** *Diminuarea valorii contului 415 „Acțiuni și alte forme de participare în capital în interiorul țării” cu* ***1.471,46 mil.lei,*** *ca urmare a neînregistrării investițiilor efectuate de Primăria mun. Chișinău în infrastructura întreprinderilor/instituțiilor fondate.*

***2.6.*** *Diminuarea valorii contului 519 „Alte datorii ale instituțiilor bugetare” cu circa* ***170,26 mil.lei****, determinată de:*

* *diminuarea cu**182,73 mil.lei, ca urmare a: (1) neînregistrării datoriilor aferente investițiilor efectuate de partenerul privat în cadrul realizării contractului de PPP (177,85 mil.lei[[12]](#footnote-12)); (2) neînregistrării în evidența contabilă a datoriilor aferente arendei/superficiei și folosinței terenurilor (4,88 mil.lei);*
* *majorarea cu 12,47 mil.lei, ca urmare a neînregistrării în evidența contabilă a compensării reciproce a datoriilor și creanțelor aferente bunurilor transmise în PPP[[13]](#footnote-13).*

***2.7.*** *Majorarea valorii contului 222 „Servicii” cu* ***111,29 mil.lei****, determinată de:*

* *majorarea cu**113,08 mil.lei, ca urmare a: (1) necontabilizării serviciilor de demolare/evacuare forțată a obiectivelor amplasate neautorizat, efectuate pe parcursul anului 2020 și care urmează a fi recuperate (4,81 mil.lei[[14]](#footnote-14)); (2) necapitalizării lucrărilor de reparație capitală, reflectate ca cheltuieli curente, a drumurilor (66,66 mil.lei), a obiectivelor de dirijare a circulației (semafoare) și a rețelelor publice de iluminat (10,79 mil.lei), precum și a serviciilor de amenajare a scuarelor și parcurilor, executate pe parcursul anului 2020 (30,64 mil.lei[[15]](#footnote-15)); (3) nerespectării de către DGLCA a prevederilor art.19 alin.(1) din Legea* *nr.113 din 27.04.2007[[16]](#footnote-16) și înregistrării în lipsa documentelor confirmative/primare a cheltuielilor aferente serviciilor de reparații curente, majorându-le neconform cu 0,18 mil.lei;*
* *diminuarea cu 1,79 mil.lei, ca urmare a neînregistrării în evidența contabilă a reutilizării a 1708,49 tone de asfalt frezat la reparația drumurilor (0,31 mil.lei), precum și a 8254,65 tone de asfalt frezat eliberat în anul 2020 UAT suburbane (1,48 mil.lei).*

***2.8.*** *Diminuarea valorii contului 419 „Alte creanțe ale instituțiilor bugetare” cu* ***85,88 mil.lei****, ca urmare a: (1) neînregistrării în evidența contabilă a creanțelor aferente arendei/superficiei și folosinței terenurilor (74,19 mil.lei); (2) necontabilizării serviciilor de demolare/evacuare forțată a obiectivelor amplasate neautorizat, efectuate pe parcursul anilor 2018-2020 și care urmează a fi recuperate (7,59 mil.lei[[17]](#footnote-17)); (3) neînregistrării materialului lemnos obținut și realizat de către ÎM „Asociația de gospodărire a spațiilor verzi” (ÎM „AGSV”) pe parcursul anilor 2018-2020 (2,62 mil.lei[[18]](#footnote-18)); (4) nereflectării și neîncasării pe parcursul anilor 2018-2020 a plăților aferente amenzilor și sancțiunilor aplicate contravențional (0,93 mil.lei[[19]](#footnote-19)); (5) suportării cheltuielilor neregulamentare aferente retribuirii muncii (0,37 mil.lei); (6) nerespectării de către DGLCA a prevederilor art.19 alin.(1) din Legea* *nr.113 din 27.04.2007 și înregistrării în lipsa documentelor confirmative/primare a cheltuielilor aferente serviciilor de reparații curente, majorându-le neconform cu 0,18 mil.lei.*

***2.9.*** *Majorarea valorii contului 149 „Alte venituri și finanțări” cu* ***31,46 mil.lei****, determinată de:*

* *majorarea cu 46,2 mil.lei, ca urmare a recunoașterii repetate în anul 2020 de către Direcția generală finanțe a terenurilor luate la evidență în anul 2019 de către Primăria mun. Chișinău;*
* *diminuarea cu 14,74 mil.lei, ca urmare a: (1) neînregistrării rețelelor electrice de iluminat transmise/donate de agenții economici, APL de nivelul I, etc. pe parcursul anului 2020 (10,87 mil.lei); (2) neînregistrării de către DGTPCC a 8966,21 tone de beton asfaltic suprimat/frezat pe parcursul anului 2020 (1,61 mil.lei); (3) neînregistrării de DGLCA a bunurilor oferite prin asistența Programului Națiunilor Unite pentru Dezvoltare (PNUD)[[20]](#footnote-20) (1,14 mil.lei); (4) neînregistrării materialului lemnos obținut și realizat pe parcursul anului 2020 de către ÎM „AGSV” (1,12 mil.lei).*

***2.10.*** *Majorarea valorii contului 289 „Alte cheltuieli ale instituțiilor bugetare” cu* ***25,75 mil.lei****, ca urmare a: (1) decontării terenurilor vândute[[21]](#footnote-21) la valoarea de vânzare, deși urmau a fi decontate/trecute la cheltuieli la valoarea de bilanț (26,79 mil.lei); (2) neexcluderii din evidența contabilă a 3 terenuri[[22]](#footnote-22) care au fost separate (0,66 mil.lei) și a 2 terenuri[[23]](#footnote-23), cu suprafața de 0,2967 ha, care au fost alipite la un lot de pământ proprietate privată (0,38 mil.lei).*

***2.11.*** *Diminuarea valorii contului 319 „ Investiții capitale în active în curs de execuție” cu* ***24,88 mil.lei****, ca urmare a: (1) neînregistrării plantațiilor multianuale tinere plantate în perioada anilor 2018-2020 (5,32 mil.lei); (2) necontabilizării serviciilor de proiectare, de elaborare a expertizelor tehnice și a lucrărilor de reparații capitale efectuate/achiziționate pe parcursul anilor 2019-2020 (19,56 mil.lei[[24]](#footnote-24)).*

***2.12.*** *Primăria mun. Chișinău nu a executat prevederile Deciziei Consiliului municipal Chișinău nr. 6/17 din 19.12.2016 și nu a respectat prevederile Ordinului ministrului finanțelor nr.216/2015 la efectuarea inventarierii și perfectarea dosarelor de inventariere a monumentelor de for public de categoriile A și B, precum și la desemnarea instituției/direcției responsabile de administrarea, gestionarea, înregistrarea și monitorizarea monumentelor de for public de categoria B. Ca rezultat, aceasta nu deține informații exhaustive privind numărul și valoarea patrimoniului cultural aflat în raza mun. Chișinău și informații privind statutul juridic al acestora, ceea ce afectează plenitudinea înregistrării valorii activelor moștenirii culturale (contul 363) în rapoartele financiare ale UAT mun. Chișinău. Astfel, auditul nu a putut obține dovezi suficiente pentru a determina valoarea patrimoniului cultural de categoria B și, prin urmare, a fost limitat în domeniul său de aplicare, considerând că această deficiență se așteaptă a fi una semnificativă.*

***2.13.*** *Deși UAT mun. Chișinău (Direcția generală finanțe), potrivit Anexei nr.2 la Regulamentul cu privire la Raportul privind datoria și Raportul privind garanțiile unităților administrativ-teritoriale, a prezentat Ministerului Finanțelor informația aferentă garanțiilor pentru împrumuturile externe (BERD și BEI)[[25]](#footnote-25) în valoare de 533,93 mil.lei la situația din 31.12.2020, aceasta nu a înregistrat în evidența contabilă garanțiile respective, astfel diminuând valoarea contului 821400 „Angajamente ale bugetelor locale de nivelul II”.*

***2.14.*** *Diminuarea valorii contului „Rezultat al instituției publice din anul curent” cu* ***105,73 mil.lei*** *și a**valorii contului „Rezultat al instituției publice din anul precedent” cu* ***5.801,91 mil.lei****, ca urmare a deficiențelor indicate în Baza pentru opinie și în alte informații din prezentul Raport.*

***2.15.*** *Clasificarea neconformă a bunurilor în valoare de* ***344,31 mil.lei*** *a dus la denaturarea valorii conturilor de mijloace fixe, stocuri de materiale circulante și valori.*

Am realizat misiunea de audit în conformitate cu Standardele Internaționale ale Instituțiilor Supreme de Audit aplicate de Curtea de Conturi[[26]](#footnote-26). Responsabilitățile noastre, potrivit standardelor respective, sunt expuse în secțiunea *Responsabilitățile auditorului într-un audit al rapoartelor financiare* din prezentul Raport. Suntem independenți față de instituția auditată și am îndeplinit responsabilitățile de etică conform cerințelor Codului etic al Curții de Conturi. Considerăm că probele de audit pe care le-am obținut sunt suficiente și adecvate pentru a furniza o bază pentru opinia noastră.

**III. PARAGRAF DE EVIDENȚIERE A UNOR ASPECTE**

În contextul denaturărilor evidențiate în secțiunea *Baza pentru opinia contrară*, ținem să atragem atenția asupra următoarelor aspecte, care au tangență cu cele constatate.

**3.1.** Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015, sunt contradictorii în ceea ce privește modul de ținere a evidenței bunurilor transmise în gestiune economică[[27]](#footnote-27). De asemenea, acestea nu fac distincție între bunurile proprietate publică din domeniul public și cele din domeniul privat care au fost transmise de către fondator unei entități cu titlu de proprietate, în gestiune, folosință sau comodat, ai căror proprietari reali sunt fondatorul sau alte persoane terțe. Totodată, până în prezent nu există o reglementare privind executarea prevederilor art.11 alin.(2) din Legea nr.121 din 04.05.2007, prin care urmează a fi asigurată o evidență contabilă distinctă a bunurilor proprietate publică din domeniul public aflate în gestiunea entităților (instituțiilor publice și întreprinderilor) la autogestiune, precum și modul de înregistrare în evidența contabilă la fondator a tranzacțiilor respective.

Deși Planul de conturi contabile include contul 4153 „Investiții în părți legate și nelegate” pentru transmiterea în gestiune a bunurilor, acesta nu permite o evidență analitică/distinctă pentru fiecare bun transmis în gestiune, ceea ce, ulterior, practic va face imposibilă identificarea în natură a bunurilor proprietate publică din domeniul public gestionate de entitățile la autogestiune, inclusiv în cazul restituirii lor.

Totodată, UAT mun. Chișinău, la înregistrarea și raportarea operațiunilor financiare la contul de evidență 4153 „Investiții în părți legate și nelegate”, care este destinat reflectării valorii bunurilor transmise în gestiune economică părților legate și nelegate, nu asigură, conform prevederilor normative[[28]](#footnote-28), ținerea evidenței analitice[[29]](#footnote-29) de către entitățile raportoare în Registrul f.nr.10[[30]](#footnote-30) a investițiilor efectuate, după caz, pe tipuri și clase de investiții, pe emitenți sau pe întreprinderi în care au fost investite mijloace, pe termenele de stingere.

**3.2.** Necorespunderea prevederilor Ordinului ministrului finanțelor nr.216 din 28.12.2015 cu principiile contabile (contabilitatea de angajamente; consecvența prezentării) și caracteristicile calitative (relevanța; credibilitatea; comparabilitatea), prevăzute de art.6 din Legea contabilității nr.113 din 27.04.2007, a cauzat:

- diminuarea cu suma de **670,75 mil.lei**[[31]](#footnote-31) adatoriilor aferente împrumuturilor contractate, reflectate la contul extrabilanțier 812 „Conturi extrabilanțiere aferente datoriilor bugetare”[[32]](#footnote-32);

- diminuarea creanțelor cu **149,94** **mil. lei** și a datoriilor cu **235,12****mil. lei**, în materie de restanțe/avansuri ale contribuabililor aferente impozitelor și taxelor locale. Pentru alte 9[[33]](#footnote-33) tipuri de impozite, taxe și plăți în Sisitemul Informațional Automatizat al Serviciului Fiscal de Stat lipsesc datele privind valoarea calculată spre achitare și, respectiv, nu se poate determina lipsa sau existența restanțelor aferente.

Opinia de audit nu este modificată din cauza acestor aspecte.

**IV . ASPECTE-CHEIE DE AUDIT**

Aspectele-cheie de audit sunt acele aspecte care, în baza raționamentului nostru profesional, au avut cea mai mare importanță pentru auditul rapoartelor financiare ale UAT mun. Chișinău încheiate la 31 decembrie 2020. Aceste aspecte au fost abordate în contextul auditului situațiilor financiare în ansamblu şi în formarea opiniei noastre asupra acestora, şi nu oferim o opinie separată cu privire la aceste aspecte. Cu excepția aspectului descris în secțiunea *Baza pentru opinia contrară*, am determinat că nu mai există alte aspecte-cheie de audit care trebuie comunicate în Raportul de audit.

# V. ALTE INFORMAȚII

**5.1.** Primăria mun. Chișinău a achitat obligațiunile aferente contractelor de fidejusiune la împrumuturile acordate Întreprinderilor Municipale pentru Gestionarea Fondului Locativ (ÎMGFL) pentru implementarea Proiectului „Schimbarea ferestrelor din scările blocurilor de locuințe din resurse MOREEFF”, în valoare de 10,62 mil.lei (616.538,51 $)[[34]](#footnote-34), fără a reflecta în evidența contabilă creanța acestora, diminuând valoarea contului 414 „Garanții interne”.

**5.2.** Diminuarea valorii contului 371 „Terenuri” cu **9,37 mil.lei**, determinată de:

* diminuarea cu 70,99 mil.lei, ca urmare a: (1) neajustării valorii terenurilor gestionate de către întreprinderile municipale (44,2 mil.lei[[35]](#footnote-35)); (2) decontării terenurilor[[36]](#footnote-36) vândute la valoarea de vânzare, deși urmau a fi decontate/trecute la cheltuieli la valoarea de bilanț (26,79 mil.lei[[37]](#footnote-37));
* majorarea cu 61,62 mil.lei, ca urmare a: (1) dublării în evidența contabilă de către Direcția generală economie, comerț și turism a 2 terenuri cu suprafața totală de 0,2301 ha (6,71 mil.lei); (2) deținerii în evidența contabilă a 12[[38]](#footnote-38) terenuri cu suprafața totală de 5,9386 ha, care sunt gestionate de instituții din subordinea Ministerului Educației și Cercetării (MEC) și instituții la autogestiune fondate de MEC și Ministerul Culturii, dreptul asupra acestor bunuri imobile urmând a fi înregistrat după Republica Moldova (7,67 mil.lei); (3) neexcluderii din evidența contabilă a 3 terenuri[[39]](#footnote-39) care au fost separate (0,66 mil.lei) și a 2 terenuri[[40]](#footnote-40), cu suprafața totală de 0,2967 ha (0,38 mil.lei), care au fost alipite la un lot de pământ proprietate privată (1,04 mil.lei); (4) recunoașterii în anul 2020 de către Direcția generală finanțe a terenurilor luate la evidență în anul 2019 de către Primăria mun. Chișinău (46,2 mil.lei).

**5.3.** Diminuarea valorii cheltuielilor privind uzura mijloacelor fixe (cont 231) cu **4,02 mil.lei**, precum și a valorii uzurii mijloacelor fixe (cont 391) cu **13,11 mil.lei**, datorită nedeterminării uzurii mijloacelor fixe transmise în parteneriat public-privat (13,22 mil.lei[[41]](#footnote-41)) și calculării neregulamentare (contrar pct. 3.3.164 din Ordinul ministrului finanțelor nr. 216 din 28.12.2015) a uzurii patrimoniului cultural (0,11 mil.lei[[42]](#footnote-42)).

**5.4.** Diminuarea valorii veniturilor din vânzarea mărfurilor și serviciilor (cont 142) cu 3,56 mil.lei, ca urmare a neînregistrării creanțelor/veniturilor aferente utilizării patrimoniului public de către partenerul privat în contul investițiilor efectuate în cadrul realizării contractelor de PPP[[43]](#footnote-43).

**5.5.** Diminuarea valorii contului 337 „Materiale de construcție” cu **2,8 mil.lei**, determinată de:

* diminuarea cu 8,15 mil.lei, ca urmare a neînregistrării a 45,27 mii tone de beton asfaltic suprimat/frezat în anii 2018-2020[[44]](#footnote-44);
* majorarea cu 5,35 mil.lei, ca urmare a necontabilizării pe parcursul anilor 2018-2020 a asfaltului frezat, eliberat UAT suburbane în volum de 20,75 mii tone[[45]](#footnote-45) (3,74 mil.lei[[46]](#footnote-46)) și reutilizat la reparația drumurilor publice în volum de 8,96 mii tone[[47]](#footnote-47) (1,61 mil.lei[[48]](#footnote-48)).

**5.6.** Diminuarea valorii contului 316 „Unelte și scule, inventar de producere și gospodăresc” cu **1,33 mil.lei**, ca urmare a neînregistrării bunurilor oferite prin asistența Programului Națiunilor Unite pentru Dezvoltare (1,14 mil.lei[[49]](#footnote-49)) și procurate în anul 2019 (0,19 mil.lei[[50]](#footnote-50)).

**5.7.** Diminuarea valorii contului 314 „Mașini și utilaje” cu **0,56 mil.lei**, ca urmare a necontabilizării de către Pretura sect. Ciocana a echipamentului sportiv și de joacă procurat și instalat pe Aleea bd. Mircea cel Bătrân în anul 2020.

**5.8.** Diminuarea valorii contului 143 „Amenzi și sancțiuni” cu **0,28 mil.lei**, ca urmare a nereflectării și neîncasării pentru anul 2020 de către Pretura sect. Ciocana a plăților aferente amenzilor și sancțiunilor aplicate contravențional[[51]](#footnote-51).

**5.9.** Primăria mun. Chișinău și instituțiile din subordine au suportat neregulamentar[[52]](#footnote-52) cheltuieli aferente retribuirii muncii în sumă de ***0,32 mil.lei***, ca urmare a: (1) determinării incorecte a clasei de salarizare (4,46 mii lei); (2) determinării incorecte a sporului de performanță: supraplată (2,03 mii lei) și neplată (0,76 mii lei); (3) determinării incorecte a suplimentului pentru cumularea atribuțiilor funcției de bază cu atribuțiile unei funcții vacante (139,81 mii lei); (4) determinării incorecte a sporului cu caracter specific (57,57 mii lei); (5) acordării neregulamentare a premiilor unice (115,9 mii lei).

**VI. BUNA GUVERNANȚĂ**

**6.1.** Potrivit Declarațiilor de răspundere managerială din anii 2020 și 2021, Primăria mun. Chișinău dispune de un **sistem de control intern managerial** ale cărui organizare și funcționare **permit parțial** furnizarea unei asigurări rezonabile precum că fondurile publice alocate în scopul atingerii obiectivelor strategice și operaționale au fost utilizate în condiții de transparență, economicitate, eficiență, eficacitate, legalitate, etică și integritate.

Lipsa procedurilor și proceselor clar definite pentru subdiviziunile din subordine duce la imposibilitatea îndeplinirii corespunzătoare și calitative a sarcinilor și atribuțiilor. Această situație se datorează faptului că nici în regulamentele interne de funcționare a subdiviziunilor, nici în Politicile contabile nu este specificat care subdiviziuni sunt responsabile de evidența și inventarierea:

* creanțelor privind veniturile calculate din arenda bunurilor proprietate publică, precum și redevențele din concesionarea activelor și terenurilor;
* apartamentelor neprivatizate și de decontarea celor privatizate;
* spațiilor verzi/plantațiilor multianuale;
* animalelor de la Grădina Zoologică;
* patrimoniului cultural;
* bunurilor care au fost transmise de către fondator unei entități cu titlu de proprietate și celor care sunt transmise în gestiune, folosință sau comodat, ai căror proprietari reali sunt fondatorul sau alte persoane terțe; etc.

Deși echipa de audit s-a expus asupra proiectului Politicii contabile unice (04.04.2022), care va fi luată ca bază pentru elaborarea și aprobarea politicilor contabile ale autorităților/instituțiilor bugetare ale mun. Chișinău, comentariile în mare parte nu au fost luate în considerație, aceasta fiind aprobată la 27.04.2022[[53]](#footnote-53).

Situația dată are ca impact evidența contabilă deficitară, ale cărei rezultate sunt reflectate în constatările din *Baza pentru opinia contrară* și din alte secțiuni ale acestui Raport.

**6.2.** Auditul intern este implementat și funcționează în cadrul structurii administrative locale a mun. Chișinău. Deși structura organizațională a Direcției Audit Intern prevede 23 de unități de personal, în medie, doar 5 sunt ocupate, fapt ce nu oferă posibilitatea auditării tuturor entităților (165) și a activităților desfășurate de acestea pe parcursul unui an.

## De asemenea, auditul denotă că, deși responsabilă de efectuarea controlului asupra corectitudinii ținerii evidenței analitice și celei sintetice la autoritățile/instituțiile bugetare din subordinea municipiului Chișinău este *Secția asigurarea ținerii evidenței contabile în instituțiile bugetare, din cadrul Direcției Generale Finanțe*, aceasta nu asigură uniformizarea practicilor contabile și eliminarea deficiențelor contabile identificate de Curtea de Conturi în cadrul auditurilor precedente.

**6.3.** Auditul nu atestă progrese în implementarea recomandărilor înaintate prin Hotărârea Curții de Conturi nr.94 din 17.12.2018, din lipsa unui sistem de monitorizare a activităților de implementare a recomandărilor de audit, inclusiv din lipsa procedurilor și proceselor clar definite pentru fiecare subdiviziune, precum și din cauza nemonitorizării activității entităților subordonate *(72 de instituții bugetare și 93 de instituții la autogestiune).* Din 9 recomandări înaintate, 1 recomandare a fost executată, 4 recomandări - parțial executate, iar 4 - neexecutate. Situația dată a condiționat persistența unor aspecte care au influențat opinia de audit și asupra cărora este orientată în continuare atenția noastră.

**6.4.** UAT mun. Chișinău, în mare parte, a respectat cerințele Ordinului ministrului finanțelor nr.164/2016 la întocmirea Raportului narativ privind executarea bugetului, neincluzând doar informația cu privire la analiza cheltuielilor reale (efective) pentru burse, alimentație, medicamente, asigurarea cu îmbrăcăminte, încălțăminte, inventar moale, obiecte de igienă, jocuri și jucării, echipament pentru o persoană, compararea acestora cu normele aprobate (după caz, cu anii precedenți). De asemenea, în Anexa nr.5 „Informație privind executarea cerințelor, recomandărilor cuprinse în Hotărârile/Rapoartele de audit ale Curții de Conturi” lipsește informația cu privire la implementarea recomandărilor emise prin Hotărârea Curții de Conturi nr.94 din 17.12.2018, al căror grad de executare este de 11,1%.

# VII. RESPONSABILITĂȚILE CONDUCERII PENTRU RAPOARTELE FINANCIARE

Primarul general al mun. Chișinău asigură elaborarea proiectului de buget local, întocmirea rapoartelor periodice și anuale privind executarea bugetului și le prezintă, spre aprobare, Consiliului municipal[[54]](#footnote-54), este responsabil de întocmirea și semnarea rapoartelor financiare *consolidate*[[55]](#footnote-55) în conformitate cu cadrul de raportare financiară aplicabil, precum și de organizarea sistemului de control intern[[56]](#footnote-56), pentru a asigura desfășurarea organizată și eficientă a activității economice a entității, inclusiv respectarea strictă a integrității activelor, prevenirea și descoperirea cauzelor de fraudă și eroare, exactitatea și plenitudinea înregistrărilor contabile, precum și pregătirea oportună a unor informații financiare credibile.

# VIII. RESPONSABILITĂȚILE AUDITORULUI ÎNTR-UN AUDIT AL RAPOARTELOR FINANCIARE

Responsabilitatea noastră este de a planifica și a realiza misiunea de audit, cu obținerea probelor suficiente și adecvate în vederea susținerii bazei pentru opinia de audit. Obiectivele noastre sunt: obținerea unei asigurări rezonabile că rapoartele financiare consolidate nu sunt afectate de denaturări semnificative, cauzate de fraude sau erori, precum și emiterea unei opinii.

Asigurarea rezonabilă este un nivel ridicat de asigurare, dar nu este o garanție că un audit efectuat în conformitate cu Standardele Internaționale va detecta întotdeauna o denaturare semnificativă atunci când ea există. Denaturările pot fi urmare a fraudelor sau erorilor. Totodată, denaturările pot fi considerate semnificative dacă, în mod individual sau în ansamblu, pot influența deciziile economice ale utilizatorilor acestor situații financiare.

O descriere suplimentară a responsabilităților auditorului într-un audit al rapoartelor financiare este plasată pe site-ul Curţii de Conturi, la adresa: *http://www.ccrm.md/activitatea-curtii-de-conturi-1-25.* Această descriere face parte din Raportul nostru de audit.

***Notă:*** *Prezentul Raport de audit a fost întocmit în baza probelor acumulate de către echipa de audit, în următoarea componență: auditorii publici principali – Aurelia USATÎI, Igor CĂLUGĂREANU, Alla LEAȘOC, Tatiana UNGUREANU, Alexandru LÎSÎI; auditorii publici superiori – Sergiu MÎȚĂ, Ecaterina CHIRTOACĂ; auditorul public – Anatolie PETREANU.*

***Responsabili de întocmirea Raportului de audit:***

șefa echipei de audit,

șefa Direcției audit I din cadrul

Direcției generale de audit V,

Nadejda **IONIȚĂ**

***Responsabil de monitorizarea și asigurarea calității auditului:***

șeful Direcției generale de audit V,

Sergiu **ȘTIRBU**

1. Legea contabilității nr.113 din 27.04.2007; Planul de conturi contabile în sistemul bugetar și Normele metodologice privind evidența contabilă și raportarea financiară în sistemul bugetar, aprobate prin Ordinul ministrului finanțelor nr.216 din 28.12.2015; Ordinul ministrului finanțelor nr.168 din 23.12.2020 „Cu privire la aprobarea termenelor de prezentare a rapoartelor financiare pentru anul 2020”; Ordinul ministrului finanțelor nr.164 din 30.12.2016 „Cu privire la aprobarea Cerințelor la întocmirea Raportului narativ privind executarea bugetelor autorităților/instituțiilor bugetare”. [↑](#footnote-ref-1)
2. Legea condominiului în fondul locativ nr.913 din 30.03.2000. [↑](#footnote-ref-2)
3. 0100109.502.04 – 42,7 m2 (0,0 lei), 0100417.107.01 – 1750,1 m2 (2869,09 mii lei). [↑](#footnote-ref-3)
4. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău” – 153,17 mil.lei (Grădinița – 23,34 mil.lei; Blocurile A, B, C – 53,01 mil.lei; Blocul D – 23,46 mil.lei; Școala primară – 53,36 mil.lei) și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2” – 5,84 mil.lei (Blocul administrativ). [↑](#footnote-ref-4)
5. Conform informațiilor prezentate de către ÎM INFOCOM, la situația din 31.12.2020 valoarea calculată a chiriei a 1124 de apartamente constituie 9599,68 lei, iar valoarea chiriei pentru 1 m2 este de 0,20 lei. Prin urmare, suprafața celor 1124 de apartamente neprivatizate constituie *47998,4 m2*(9599,68 lei : 0,2 lei/ m2). Blocurile locative de la ÎMGFL înregistrate au suprafața de 5594941,01 m2 și valoarea de 4.346.316.380,0 lei. Prin urmare, valoare 1 m2 constituie *776,83 lei* (4.346.316.380,0 lei : 5594941,01 m2). Astfel, valoarea a 1124 apartamente neprivatizate neînregistrate în evidența contabilă constituie **37.286.597,07 lei** ( 47998,4 m2 x 776,83 lei/ m2). [↑](#footnote-ref-5)
6. Pretura sect. Centru – 328,9 mii lei; Pretura sect. Buiucani – 694,7 mii lei; Pretura sect. Ciocana – 226,71 mii lei; Direcția generală locativ-comunală și amenajare – 600,39 mii lei. [↑](#footnote-ref-6)
7. 2.902.021.624 lei = 1.454.105.667 : 3054 km x 6095 km [↑](#footnote-ref-7)
8. din care **321 km** rețele de gaze naturale sunt construite încă în perioada sovietică (informație preluată de la SRL „Chișinăugaz”). [↑](#footnote-ref-8)
9. Valoarea spațiilor verzi din mun. Bălți (55.146.446,86 lei), raportată la un hectar (43,721 ha), ce constituie 1.261.326,29 lei/ha. [↑](#footnote-ref-9)
10. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău” – 9,96 mil.lei (Blocurile A, B, C), și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2” – 8,88 mil.lei. [↑](#footnote-ref-10)
11. Pretura sect. Rîșcani – 8567,5 mii lei (2023,77 mii lei – Scuarul Mezon; 3059,63 mii lei – Scuarul Șipka; 3409,71 mii lei - Scuarul Mezon; 75,0 mii lei - Scuarul Kiev); Pretura sect. Botanica – 1768,8 mii lei (Scuarul Dacia); Pretura sect. Centru – 348,1 mii lei; Pretura sect. Buiucani – 7203,2 mii lei (Parcurile „La izvor” și „Alunelul”); DGLCA – 598,06 mii lei (274,68 mii lei - elaborarea documentației de proiect pentru construcția/reconstrucția havuzurilor din Parcurile „La Izvor” și „Feciorilor Patriei – Sfântă Amintire”, și 323,38 mii lei - lucrări de construcție/reconstrucție a havuzului din Parcul „Valea Trandafirilor” (bd. Decebal)). [↑](#footnote-ref-11)
12. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău” – 163,13 mil.lei (Grădinița/clădire – 23,34 mil.lei; Blocurile A, B, C/clădire – 53,01 mil.lei; Blocurile A, B, C/construcții speciale – 9,96 mil.lei; Blocul D/clădire – 23,46 mil.lei; Școala primară/clădire – 53,36 mil.lei), și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2” – 14,72 mil.lei (Blocul administrativ – 5,84 mil.lei, și Construcțiile speciale – 8,88 mil.lei). [↑](#footnote-ref-12)
13. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău” – 11.690,76 mii lei, și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2” – 776,22 mii lei. [↑](#footnote-ref-13)
14. Pretura sect. Botanica – 976,53 mii lei; Pretura sect. Rîșcani – 1130,71 mii lei; Pretura sect. Ciocana – 1090,74 mii lei; Pretura sect. Buiucani – 237,7 mii lei, și Pretura sect. Ciocana – 1368,9 mii lei. [↑](#footnote-ref-14)
15. DGLCA – 6349,9 mii lei; Pretura sect. Rîșcani – 5163,4 mii lei (2023,77 mii lei – Scuarul Mezon; 3059,63 mii lei – Scuarul Șipka; 80,0 mii lei – documentația de proiect „Amenajarea și reabilitarea Parcului D. Rîșcanu - faza 1”; Pretura sect. Botanica – 1768,8 mii lei (Scuarul bd. Dacia); Pretura sect. Centru – 4746,1 mii lei, din care 33,9 mii lei – reparația clădirii preturii; Pretura sect. Buiucani – 7898,24 mii lei (Parcurile „La izvor” și „Alunelul”; 152,8 mii lei – reparația clădirii administrative din str. M Viteazul,2); Pretura sect. Ciocana – 4706,43 mii lei (Aleea bd. Mircea cel Bătrân). [↑](#footnote-ref-15)
16. Legea contabilității nr.113 din 27.04.2007 (în continuare – Legea nr.113 din 27.04.2007). [↑](#footnote-ref-16)
17. Pretura sect. Botanica – 1507,44 mii lei; Pretura sect. Rîșcani – 1867,54 mii lei; Pretura sect. Ciocana – 2138,91 mii lei; Pretura sect. Buiucani – 349,2 mii lei, și Pretura sect. Ciocana – 1728,99 mii lei. [↑](#footnote-ref-17)
18. Pentru anii 2018-2019 – 1503,04 mii lei, și pentru anul 2020 – 1114,5 mii lei. [↑](#footnote-ref-18)
19. Pretura sect. Ciocana - pentru lucrările de demolare a construcțiilor neautorizate, unităților de comerț și altor unități amplasate ilicit (pentru anii 2018-2019 – 642,73 mii lei, și pentru anul 2020 – 284,32 mii lei). [↑](#footnote-ref-19)
20. Decizia Consiliului municipal Chișinău (CMC) nr. 19/5 din 24.11.2020. [↑](#footnote-ref-20)
21. 165 de terenuri cu suprafața de 13,0164 ha. [↑](#footnote-ref-21)
22. 0100302.411, conform Deciziei CMC nr.10/2-12 din 02.07.2020; 0100506.024, conform Deciziei CMC nr.12/15-29 din 28.07.2020; 0100310.013, conform Deciziei CMC nr.14/14-11 din 11.08.2020. [↑](#footnote-ref-22)
23. 0100309.1080 (0,1494 ha, în valoare de 192,99 mii lei) și 0100309.1009 (0,1473 ha, în valoare de 190,28 mii lei). [↑](#footnote-ref-23)
24. DGLCA – 5474,83 mii lei; Pretura sect. Buiucani – 5794,54 mii lei (Parcurile „La izvor” și „Alunelul”); Pretura sect. Centru – 4364,1 mii lei; Pretura sect. Ciocana – 3849,47 mii lei (Aleea bd. Mircea cel Bătrân); Pretura sect. Rîșcani – 80,0 mii lei (documentația de proiect „Amenajarea și reabilitarea terenului cu nr.cadastral 0100424.587 din str. D. Rîșcanu, sect. Rîșcani- faza 1 (Parcul D. Rîșcanu)”. [↑](#footnote-ref-24)
25. SA „ACC” – proiectul „Sistemul de aprovizionare cu apă și canalizare a mun. Chișinău”. [↑](#footnote-ref-25)
26. Hotărârea Curții de Conturi nr.2 din 24.01.2020 „Cu privire la Cadrul Declarațiilor Profesionale ale INTOSAI”. [↑](#footnote-ref-26)
27. Pct. 3.4.211. Autoritatea publică va ţine evidenţa analitică a bunurilor transmise în gestiune economică la nivel de entitate. Entitatea va înregistra bunurile în patrimoniul său şi va calcula uzura mijloacelor fixe şi amortizarea activelor nemateriale primite în gestiune economică.

În condiţiile casării şi/sau comercializării bunurilor transmise în gestiune economică, mărimea investiţiilor statului nu se modifică.

Pct.3.3.482.Operaţiunile aferente gestiunii delegate se înregistrează în evidenţa contabilă, după cum urmează: - autoritatea/instituţia bugetară care transmite bunurile în gestiune delegată menţine bunurile în contabilitate şi calculează uzura acestora; - entitatea care primeşte bunurile în gestiune delegată înregistrează valoarea acestora la conturi extrabilanţiere şi transmite până la sfârşitul anului de gestiune autorităţii/instituţiei bugetare sumele investiţiilor efectuate impuse prin contract. [↑](#footnote-ref-27)
28. Pct.3.4.18. „Evidența analitică se ține pe tipuri și clase de investiții, pe emitenți sau pe întreprinderi în care au fost investite mijloace, pe termenele de stingere – în registrul f.nr.10”. [↑](#footnote-ref-28)
29. Pentru asigurarea cunoașterii corecte din punct de vedere cantitativ și valoric a soldului aflat în gestiunea unității patrimoniale. [↑](#footnote-ref-29)
30. Registrul de evidență a conturilor curente și a decontărilor, care include înregistrarea următoarelor date: denumirea contului; data operațiunii; numărul notei contabile; conținutul operațiunii economice; rulajul și soldul debitor și creditor al operațiunilor înregistrate. [↑](#footnote-ref-30)
31. Cont 552 „ Împrumuturi interne de la instituţiile financiare” - 252032,1 mii lei, cont 561 „ Împrumuturi recreditate între bugetul de stat şi bugetele locale” - 188224,9 mii lei, cont 595 „ Împrumuturi externe” - 230491,4 mii lei. [↑](#footnote-ref-31)
32. 812212 „Datoria privind împrumuturile acordate de instituții financiare” (252.032,1 mii lei); 812223 „Datoria privind împrumuturile recreditate din surse externe” (188.224,9 mii lei); 812222 „Datoria privind împrumuturile externe acordate de organizațiile financiare internaționale” (230.491,4 mii lei). [↑](#footnote-ref-32)
33. COD ECO: **113312** „Impozit privat încasat în bugetul local de nivelul II”; **114417** „Taxa pentru parcaj”; **114522** „Taxa pentru patenta de întreprinzător”; **141532** „Arenda terenurilor cu altă destinație decât cea agricolă încasată în bugetul local de nivelul II”; **142214** „Plata pentru certificatele de urbanism și autorizările de construire sau desființare încasată în bugetul local de nivelul II”; **142216** „Taxa de la posesorii de câini”; **142251** „Plata pentru locațiunea patrimoniului public încasată în bugetul local de nivelul II”; **143120** „Amenzi și sancțiuni contravenționale încasate în bugetul local de nivelul II”; **145111** „Alte venituri încasate în bugetul de stat”. [↑](#footnote-ref-33)
34. Achitat în anul 2018 – 3483,5 mii lei, în anul 2019 – 7140,9 mii lei și diferența de curs valutar – 81,5 mii lei. Prin urmare, 10.542,9 mii lei = 3483,5 mii lei + 7140,9 mii lei – 81,5 mii lei. [↑](#footnote-ref-34)
35. ÎM REI Lumteh – 12.107,44 mii lei; ÎM Regia Exdrupo – 20.528,56 mii lei; ÎM Direcția Construcții Capitale – 11.562,2 mii lei. [↑](#footnote-ref-35)
36. 165 terenuri cu suprafața de 13,0164 ha. [↑](#footnote-ref-36)
37. 26.789,46 mii lei = 46.195,42 mii lei (valoarea de vânzare) -19.405,96 mii lei (valoarea de bilanț). [↑](#footnote-ref-37)
38. Liceul Republican „Ciprian Porumbescu”: 0100416.132 – 0,123 ha – 158,89 mii lei; 0100416.135 – 0,7507 ha – 969,73 mii lei; Centrul Național de Educație prin Artă: 0100521.427 – 0,0399 ha – 51,54 mii lei; Academia de Muzică, Teatru și Arte Plastice: 0100101.541 – 0,0594 ha – 76,73 mii lei; Academia de Studii Economice din Moldova: 0100418.017 – 1,35 ha – 1743,89; 0100418.018 – 0,57 ha – 736,31 mii lei; Centrul de Excelență în Educație Artistică „Ștefan Neaga”: 0100101.293 – 0,776 ha – 1002,41 mii lei; Colegiul „Alexei Mateevici”: 0100419.404 – 0,8582 ha – 1108,59 mii lei; ÎS Mold-Didactica: 0100401.709 – 0,6921 ha – 894,03 mii lei; Școala Profesională nr.2: 0100515.202 – 0,6178 ha – 798,05 mii lei; Universitatea de Stat de Educație Fizică și Sport: 0100423.299 – 0,068 – 87,84 mii lei; 0100520.030 – 0,0335 – 43,27 mii lei. [↑](#footnote-ref-38)
39. 0100302.411 (Decizia CMC nr.10/2-12 din 02.07.2020); 0100506.024 (Decizia CMC nr.12/15-29 din 28.07.2020); 0100310.013 (Decizia CMC nr.14/14-11 din 11.08.2020). [↑](#footnote-ref-39)
40. 0100309.1080 (0,1494 ha, în valoare de 192,99 mii lei) și 0100309.1009 (0,1473 ha, în valoare de 190,28 mii lei). [↑](#footnote-ref-40)
41. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău”: contul 231 – 3561,27 mii lei; contul 391 – 12.761,22 mii lei (3561,27 + 9199,95), și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2”: contul 231 – 455,97 mil.lei; contul 391 – 455,97 mii lei. [↑](#footnote-ref-41)
42. Pretura sect. Ciocana - 103,06 mii lei, și DETS Botanica - 3,04 mii lei. [↑](#footnote-ref-42)
43. PPP „Reconstrucția capitală a edificiului școlii nr.85 din str. Constantin Stamati, 10, mun. Chișinău” – 3262,54 mii lei, și PPP „Reamenajarea și exploatarea terenului sportiv al Liceului Internat Municipal cu Profil Sportiv din str. Alba Iulia 200/2” – 300,47 mii lei. [↑](#footnote-ref-43)
44. 8966,21 tone (1,61 mil.lei) – în anul 2020, și 36308,39 tone (6,54 mil.lei) – în anii 2018-2019. [↑](#footnote-ref-44)
45. 7046 tone - în a. 2018; 5451,51 tone - în a. 2019, și 8254,65 tone – în a. 2020. [↑](#footnote-ref-45)
46. 2.249,55 mii lei – pentru anii 2018-2019, și 1485,84 mii lei – pentru anul 2020. [↑](#footnote-ref-46)
47. 3631,24 tone - în a. 2018, și 3622,19 tone - în a. 2019; 1708,49 tone - în a. 2020. [↑](#footnote-ref-47)
48. 1.305,44 mii lei – pentru anii 2018-2019; 307,53 mii lei – pentru anul 2020. [↑](#footnote-ref-48)
49. DGLCA (bunuri primite prin Decizia CMC nr. 19/5 din 24.11.2020). [↑](#footnote-ref-49)
50. Pretura sect. Ciocana (bănci de lemn instalate pe Aleea bd. Mircea cel Bătrân). [↑](#footnote-ref-50)
51. Lucrările de demolare a construcțiilor neautorizate, unităților de comerț și altor unități amplasate ilicit. [↑](#footnote-ref-51)
52. Legea nr.270 din 23.11.2018 privind sistemul unitar de salarizare în sectorul bugetar. [↑](#footnote-ref-52)
53. Decizia CMC nr.3/8 din 27.04.2022. [↑](#footnote-ref-53)
54. Legea privind administrația publică locală nr.436 din 28.12.2006. [↑](#footnote-ref-54)
55. Art.37 alin.(5) din Legea contabilității nr.113 din 27.04.2007; pct.1.4.1.3. din Anexa nr.1 la Ordinul ministrului finanțelor nr.216 din 28.12.2015; art.21 din Legea finanțelor publice și responsabilității bugetar-fiscale nr.181 din 25.07.2014. [↑](#footnote-ref-55)
56. Art.13 alin.(2) din Legea contabilității nr.113 din 27.04.2007. [↑](#footnote-ref-56)